./data/phi1017/phi013/phi1017.phi013.perseus-lat2.xml
Seneca
Alioqui cotidie dominum suum obligat ; peregrinantem sequitur, aegro   ministrat, rus eius labore summo colit ; omnia tamen ista, quae alio praestante beneficia   dicerentur, praestante servo ministeria sunt  Beneficium enim id est, quod quis dedit, cum   illi liceret et non dare  Servus autem non habet negandi potestatem ; ita non praestat, sed   paret, nec id se fecisse iactat, quod non facere non potuit "